open-index/open-wikipedia-markdown huggingface dataset:
Бонугушаспнома

«**Бонугушаспнома**» () — яке аз достонҳои ҳамосиест, ки дар сабку равияи «Шоҳнома»-и Фирдавсӣ, дар баҳри мутақориб, тақрибан дар асри 11 (дар ҳаҷми 900 байт) таълиф шудааст.

Муаллифаш номаълум. Дар ин достон аз корнамоиҳо, ҷангу набардҳои Бонугушасп — духтари Рустам сухан меравад. Дар достонҳои «Баҳманнома», «Барзунома» аз Бонугушасп ва ҷангҳояш бо душманон ёд шудааст, вале воқеаҳо ва лаҳзаҳое, ки дар «Бонугушаспнома» тасвир шудаанд, аз достонҳои номбурда фарқ мекунанд. Дар ин достон аз ҷанги Бонугушасп бо шерону дарандагон, саҳнаҳои шикори ӯ, ҷангҳояш бо баъзе амирону подшоҳон ва мағлуб кардани онҳо сухан меравад. Рустам хост, ки Бонугушаспро ба Гев — паҳлавони номдор, писари Гударз ба занӣ диҳад, вале Бонугушасп пеш аз завҷаи Гев шудан ба набарди ӯ бархоста, пирӯз шуд. Барои ин аъмолаш Рустам ӯро танбеҳ дод. Дар достон инчунин аз набарди Бонугушасп бо Рустам ва писараш Фаромарз (пеш аз набард онҳоро нашинохт) ёд шудааст. Дар ин набард Бонугушасп Рустамро маҷрӯҳ кард.
Як нусхаи «Бонугушаспнома» дар Китобхонаи миллии Фаронса, нусхаи дигараш дар китобхонаи Музейи Британия мавҷуд аст.

## Эзоҳ

## Адабиёт
* 

Гурӯҳ:Китобҳои форсӣ
Бонугушасп

**Бонугушасп** () — зане зебову далер, чусту чолок ва паҳлавон, духтари Рустаму хоҳари Зарбону, ҳамсари Гев ва модари Бежан дар достонҳои ҳамосии «Баҳманнома», «Барзунома», «Бонугушаспнома» ва ғайра.

Дар майдони набард аз мардон камӣ надошт. Қайсари Рум, Фағфури Чин, баъзе хешовандони Кайковус, Туси паҳлавон — фарзанди Нӯзар ба назди Рустам ба хостгории Бонугушасп омаданд, вале Рустам ба домодӣ Гевро баргузид. Дар яке аз муколамаҳояш ба Пирон сарлашкари Турон Гев бо ифтихор аз домоди Рустам буданаш ёдовар шудааст:
Рустам бо номи Зарбону духтари дигаре дошт, ки вай низ ба мисли хоҳараш Бонугушасп паҳлавону ҷанговари далер буд. Бонугушасп ва Зарбону дар ҷанг бо Баҳман ба асорат уфтоданд, вале баъдан Баҳман онҳоро озод кард. Аз издивоҷи Гев ва Бонугушасп паҳлавони номвар Бежан ба дунё омад.

## Эзоҳ

## Адабиёт
* 

Гурӯҳ:Шахсиятҳои Шоҳнома
Владимир Бонч-Бруевич

**Бонч-Бруевич Владимир Димитриевич** () — ходими давлатӣ ва сиёсии Русия, доктори илмҳои таърих.

## Зиндагинома
Соли 1892 Омӯзишгоҳи заминсозии Курскро хатм намуд. Аз соли 1895 ба ҳаракати сотсиал-демократӣ пайваст ва ба чопи як қатор нашрияҳои болшевикӣ пардохт. Дар солҳои 1898-99 ба мавҷи ҳаракати тариқатгароии зидди православӣ аз Қафқоз ва Канада иштирок дошт. Дар Британияи Кабир ва Женева «Маводди марбут ба таърих ва омӯзиши ҳаракати динию ҷамъиятӣ дар Русия»-ро ба чоп расонд. Соли 1908 чопи ҳамин нашрияро дар Русия аз нав таҷдид кард. Барномаи мушаххаси фаъолият ҷиҳати ҷалб намудани тариқатгарии мазҳабӣ ба ҳаракати коргариро пешниҳод намуд. Владимир Бонч-Бруевич иштирокдори инқилобҳои Феврал ва Октябри соли 1917 мебошад. Солҳои 1917-20 сарпарасти умури ташкили КХС-и ҷумҳуриҳои Иттиҳоди Шӯравӣ. Аз соли 1920 ба корҳои илмӣ машғул буд. Аз соли 1933 директори музейи давлатӣ дар Маскав.

## Эзоҳ

## Адабиёт
*
Бонус

**Бонус** ( — некӯ, хуб) — подоши изофӣ, ҷоиза, изофапулӣ ба маош, мукофотпулӣ дар шаклҳои пулӣ ва молӣ. Одатан ин мафҳумро ҳамчун подоши иловагӣ ё ҷоиза тафсир медиҳанд. Бонус воситаи муносиби ҳавасмандсозию таъсирбахшӣ ба кормандон буда, як ё ду маротиба дар шакли пулӣ ва ғайра пардохт мешавад. Дар суғурта, тиҷорат ва ғайра тахфифи иловагиест, ки барои харидор пешниҳод мегардад. Дар дигар ҳолатҳо тахфифи иловагиест, ки аз ҷониби фурӯшанда, мутобиқи шартҳои муомила ё созишномаи алоҳида пешниҳод мешавад. Ҳамчунин, онро ба маънии баҳраи ҳисобии изофӣ истифода мебаранд.

## Эзоҳ

## Адабиёт
* 

Гурӯҳ:Молия
Флавий Бончковский

**Флавий Николаевич Бончковский** () — гидромелиоратор, доктори илмҳои кишоварзӣ (1963), Ходими хидматнишондодаи илми ҶШС Тоҷикистон (1964).

## Зминдагинома
Хатмкардаи Институти гидромелиоратсияи шаҳри Маскав (1937). Фаъолияти илмиашро ба сифати ассистенти донишкадаи мазкур оғоз кардааст. Соли 1940 ба Тоҷикистон омад. Муаллими калон, дотсент, мудири кафедраи геодезия ва мелиоратсия (1947—1949), ноиби ректор дар бахши илм (1949—1953), мудири кафедраи геодезия ва мелиоратсияи Институти хоҷагии қишлоқи Тоҷикистон (1954—1956), корманди Институти таҳқиқоти илмии хокшиносӣ (1956—1957) буд. Баъдан фаъолияти илмию педагогиашро дар Институти хоҷагии қишлоқи Қрим (Украина; 1965) идома додааст.

Дар мавриди хусусиятҳои гидротермии ҳаво ва хок, роҳҳои мубориза бо обшӯй шудани замин, таъсири боронгарӣ ба қабати болоии замин, усулҳои беҳтари обёрии зироат ва ғайра як силсила пажӯҳишҳо анҷом додааст.

## Осор
* Наносы Вахшской ирригационной системы и борьба с ними. Сталинабад, 1948;
* Влияние системы поливов на жизненную среду хлопчатника в Средней Азии. Сталинабад, 1949;
* Поливные режимы хлопчатника в условиях Таджикистана. Сталинабад, 1957;
* О зимних поливах. Сталинабад, 1960;
* Изучение гидротермических характеристик воздуха и почвы на хлопковой делянке. Д., 1963.

## Эзоҳ

## Адабиёт
*
Мулло Садро

**Садриддин Муҳаммад ибни Иброҳими Шерозӣ** (), маъруф бо номи **Мулло Садро** (; ) — ҳакими мутааллиҳ ва файласуфи эронии садаи ёздаҳуми ҳиҷрии қамарӣ ва бунёнгузори ҳикмати мутаолия аст. Корҳои ӯро метавон намоишдиҳандаи навъе талфиқ аз ҳазор сол тафаккуру андешаи исломӣ пеш аз замони ӯ ба ҳисоб овард. Бисёре аз марокизи илмӣ дар шаҳрҳои Эрону ҷаҳон ва номи бархе аз хиёбонҳои шаҳрҳо ҳамчун Шероз, Теҳрон, Машҳад, Исфаҳон, Қазвин ва Язд ба номи ин файласуф аст.

## Зиндагинома
Мулло Садро дар рӯзи нуҳуми ҷумодулаввали соли 979 қамарӣ (ҳабдаҳуми меҳри 950 баробар ба соли 1571 мелодӣ) дар Шероз ва дар маҳаллаи Қивом зода шуд ва ӯро Муҳаммад номиданд. Ба ривояте, падари ӯ хоҷа Иброҳими Қивом марде донишманд ва вазири фармондори Порс — Муҳаммад Мирзо, ки баъдҳо ба шоҳ Муҳаммади Худобанда маъруф шуд, буд ва Садруддин Муҳаммад танҳо фарзанди ӯ ҳосили як дуо буд. Ба бовари Ҳенрӣ Карбун, хоҷа Иброҳим бозаргон буд ва ба хариду фурӯши марворид, шакари бангола ва шоли кашмирӣ мепардохт. Вай ҳар гоҳе барои ба даст овардани марворид ба Мағоси луълуъ дар Баҳрайн мерафт.

Иброҳим Қивом дар оғоз Муҳаммади кӯчакро ба мактабхонаи Мулло Аҳмад дар маҳаллаи Қивом бурд. Муҳаммад ду сол дар ин мактабхона хондану навиштан ва қироати Қуръонро фаро гирифт. Сипас ӯро ба як муаллими хонагӣ ба номи Мулло Абдурразоқи Абарқаввӣ сипурданд, то ба Муҳаммад сарфу наҳв биёмӯзад.

Ду пешомад сабаби вақфа дар таҳсили Муҳаммади навҷавон шуд, яке вафоти мулло Абдурразоқи Абрқувваӣ буд, ки Муҳаммад навҷавонро дар марги устоди худ сӯгвор кард ва дигар вафоти шоҳ Таҳмосби якуми Сафавӣ ва ба подшоҳӣ расидани шоҳ Исмоили дувуми Сафавӣ, ки сабаби ноамнии Эрон, аз ҷумла Шероз гашт ва Иброҳим Қивом аз бими ҷон хонаводаи худро аз Шероз ба амирнишинҳои ҷануби халиҷи форс кӯчонд.

Пас аз марг ё кушта шудани шоҳ Исмоили дувум ва бо ба фармонравоӣ расидани шоҳ Аббоси якум даврони ҳарҷумарҷ ба поён расид ва Иброҳим ва хонаводааш ба Шероз бозгаштанд. Муҳаммад ба фармони падараш ба Басра рафт ва дар ҳуҷраи бозаргони шерозӣ ба номи Юсуфи Байзовӣ, ки падараш бо ӯ қарордоди бозаргонӣ баста буд, ба кор машғул шуд.

Се моҳ пас аз он, Иброҳим Қивом ба диёри боқӣ шитофт ва Муҳаммади сӯгвор ногузир ба Шероз бозгашт ва ба гардондани ҳуҷраҳои бозаргонии падараш пардохт.

## Осор
* «ал-Ҳикмату-л-мутаъолия» (Асфар), 9 ҷилд.

## Эзоҳ

## Адабиёт
* 
* 
* 
*
Ҳикмати илоҳӣ

**Ҳикмати илоҳӣ**, **яздонхирад**, **теософия** ( — «хиради илоҳӣ») — дар маҷмӯъ ба маънии хирад ё фарзонагии Худованд аст, ки ба системҳои фалсафаи улуми хуфия ё дониши ҷустуҷӯи мустақими асрори вуҷуд ва табиат ишора дорад, ки ба таври вежа табиати вуҷуди яздонӣ, худое ё улуҳиятро мавриди таваҷҷуҳ қарор медиҳад.

## Эзоҳ

Гурӯҳ:Фалсафа
Оге Нилс Бор

**Оге Нилс Бор** (; ) — и донморкӣ, яке аз муаллифони модели коллективи (умумиятдодашуда)-и ҳаста, профессор (1956), узви Академияи шоҳии Дания (1955).

## Зиндагинома
Дар оилаи Маргарет ва Нилс Бор таваллуд шуда, дар байни физикҳои машҳур В. Паули ва В. Ҳайзенберг ба воя расидааст. Соли 1940 баъди чанд моҳи ишғоли Дания аз ҷониби Олмони фашистӣ ба Донишгоҳи Копенгаген дохил шуд. Соли 1943 бо қувваҳои муқобилат ба Англия гурезонида шуд. Чун ёвари Н. Бор дар коркарди лоиҳаи атом иштирок кардааст. Солҳои 1944-45 корманди Лабораторияи миллии Лос-Аламос (ИМА) буд. Соли 1945 ба Дания баргашта, омӯзишро давом дод ва ба дараҷаи магистр расид. Аз соли 1946 корманди Институти физикаи назариявии Нилс Бор. Дар донишгоҳҳои Принстон ва Колумбия таҷриба омӯхтааст. Дар он ҷо бо Ҷ. Рейнуотер ва Оге Нилс Бор Моттелсон кор кард. Кори якҷои онҳо дар ибтидои солҳои 50 асри 20 барои инкишоф додани, ба истилоҳ, «модели коллективи (умумиятдодашуда)-и ҳаста» имкон дод. Соли 1958 якҷо бо Д. Пайнс модели фавқулҷоришавии ҳастаро пешниҳод карда, имкони мавҷудияти фавқулҷоришавии адронҳоро дар ҳастаҳо тахмин намуд. Якҷоя бо Моттелсон ва Рейнуотер «барои кашфи робитаи мутақобилаи байни ҳаракати коллективӣ ва ҳаракати зарраи алоҳида дар ҳастаи атом ва инкишофи ҳастаи атом, ки аз ҳамин робитаи мутақобила бармеояд» сазовори мукофоти Нобел гардид (1975). Дар баробари кор дар Институти Бор дар Донишгоҳи Копенгаген дарс мегуфт. Директори Институти Бор (1962-70), аз соли 1957 дар роҳбарияти Институти физикаи атомии назариявӣ кор кард ва солҳои 1975-81 директори он буд. Сипас, то охири умр омӯзгорӣ мекард. Узви чанде аз академияҳои ҷаҳон буд.

## Эзоҳ

## Адабиёт
*
Бор

**Бор**, **борбӯхча** — чизу чораи дар як ҷо ҷамъшудаи ашёи рӯзгор, ашё ва чизҳои бастабандшудаи хурду калон, инчунин ҳамаи васоили ҳамлшавандае, ки ба воситаи шахс ва ё воситаи дигари нақлиёт аз маконе ба маконе интиқол дода мешаванд.

Шахси ҳамлкунандаи борро маъмулан ҳаммол меноманд. бори кам (на он қадар вазнини рӯзгор), ба мисли бастаи алаф, ҳезум, хас, халта, қанор, қопча ва амсоли инро ба пуштора мебардоранд. Б-ҳои вазнинтар (сангинтар)-ро бо аспу хару шутур мекашонанд. Бор ҳамчунин ба маъноҳои вазнинӣ, гаронӣ, ғусса, ғам, андӯҳ, бар, мева, самар, ҳосил, қабул, пазироӣ (дар боргоҳ), иҷозат, рухсат, дафъа, карат, маротиба, шоха, шохи дарахт, шохи наботот ва амсоли онҳо ҳам истифода мешавад.

## Эзоҳ

## Адабиёт
* 

Гурӯҳ:Ашёи рӯзгор
Тулуза (бошгоҳи футбол)

**«Тулу́за»** () — бошгоҳи футболи фаронсавӣ, ки шаҳри Тулузаро дар Лига 1-и Фаронса намояндагӣ мекунад. Бошгоҳи «Тулуза» се маротиба қаҳрамони Лига 2 буда, дар соли 2023 бори аввал дар таърихи худ ғолиби Ҷоми Фаронса шуд, онҳо дар бозии ниҳоӣ ғолиби феълӣ бошгоҳи Нантро шикаст доданд.

## Таърих

## Варзишгоҳ

## Ҷоизаҳо
### Миллӣ
* 15px **[[Чемпионати футболи Фаронса|Лига 1]]**
** 15px **Мақоми сеюм:** 2006/07
* 15px **[[Ҷоми футболи Фаронса|Ҷоми Фаронса]]**
** 15px **Ғолиб:** 2022/23
* 15px **[[Чемпионати футболи Фаронса|Лига 2]]**
** 15px **Қаҳрамон (3):** 1981/82, 2002/03, 2021/22

## Ҳайати ҳозира

## Гузаришҳо

## Эзоҳ

## Пайвандҳо
* Сомонаи расмии бошгоҳи футболи «Тулуза»

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Фаронса
Боравафот

**Боравафот** () — аз маросими маъруф дар миёни мусулмонони суннимазҳаби нимҷазираи Ҳинд ба муносибати рӯзи таваллуд ва вафоти Пайғамбар (с), ки 12-уми рабиъулаввал дониста шуда, ҳам ҷанбаи азодорӣ ва ҳам ҷанбаи ҷашну шодмонӣ дорад.

Рӯзи мазкур ба ҳайси рӯзи таваллуди Пайғамбар (с) дар баъзе маъхазҳои муътабар (аз ҷумла «ас-Сирату-н-набавия»-и Ибни Ҳишом) ва ҳамчун рӯзи вафоти он ҳазрат дар бархе сарчашмаҳои таърихӣ (мас., «ат-Табақоту-л-кубро»-и Ибни Саъд) зикр шудааст. Маросими боравафот танҳо ба мусулмонони нимҷазираи Ҳиндустон тааллуқ дошта, дар миёни мусулмонони дигар кишварҳо ба ин сурат дида намешавад. Ба гуфтаи Абдулҳамиди Лоҳурӣ боравафот-ро бори нахуст соли 1627 Шоҳиҷаҳон дар дарбораш баргузор кардааст. Боравафот рӯзи 11-уми рабиъулаввал бо чароғон кардани маҳалҳои махсус оғоз меёбад. Баъди адои намози пешин гурӯҳе дар либоси азодорӣ аз хиёбонҳои шаҳр гузар мекунад ва мардуми дигар ба он мепайвандад. Расми дигари маъмули боравафот «сандал» ном дорад, ки зимни он дар зарфе шираи хушбӯи гиёҳи сандалро гирифта ба идгоҳ мебаранд ва дар байни мардум тақсим мекунанд, ки ин эълони даъвати умумӣ барои иштирок дар маросими рӯзи 12-уми рабиъулаввал аст. Идгоҳ дар хориҷи шаҳр сохта шуда, маъмулан дорои девори сангии баланд, меҳроб, ду манора ва саҳни бузург аст. Дар баъзе минтақаҳо мардум барои баргузории боравафот дар масҷид ҷамъ мешаванд. Зимни баргузории боравафот дар масҷидҳо ва манзилҳои мардум аз зиндагӣ ва таълимоти Пайғамбар (с), хислату фазилатҳои он ҳазрат ёд карда, дар поёни маҷлис фотиҳа мехонанд ва ба мустаҳиққон хайрот медиҳанд. Баъзе одоби боравафот, аз қабили қироати Қуръон, хондани фотиҳаву марсия, барпо кардани маҷлисҳои ваъз, баёни воқеаҳои таваллуд, вафот ва муъҷизаҳои Пайғамбар (с) ба мавлудхонӣ шабоҳати зиёд дорад.

Боравафот алоқа ва муҳаббати мардуми мусулмоншудаи нимҷазираи Ҳиндустонро ба Пайғамбар (с) нишон медиҳад. Он дар Покистон таътили расмӣ буда, мардум дар ин рӯз барои тақдими назру хайроти худ ва намоз гузордан гирд меоянд.

## Эзоҳ

## Адабиёт
* 

Гурӯҳ:Маросимҳои азодорӣ
Ҷозе Моуринё

**Ҷозе́ Ма́риу душ Са́нтуш Моури́нё Фе́ликс** (; 26 январи 1963, Сетубал, Портуғол) — мураббии портуғолӣ. Ҳоло сармураббии бошгоҳи «Бенфика». Ӯро яке аз бузургтарин мураббиёни тамоми даврон ва пурифтихортарин мураббиёни таърих медонанд.

## Зиндагинома

## Маснади бошгоҳӣ

## Мунтахаби миллӣ

## Эзоҳ

## Пайвандҳо
Бордон

**Бордон**, **борҷома** — василаест (монанди халта, хӯрҷин, ҷувол, бӯхча, баста, лаълӣ ва ғ.), ки чизҳои хурду калон ва ашёи рӯзгорро ба дарунаш ҷой мекунанд, то нигоҳдорӣ ва кашондани он мувофиқтар гардад.

Маъмулан фурӯшанда чизҳои фурӯхташударо дар бордон гузошта, ба харидор месупорад. Носири Хусрав дар «Сафарнома»-аш гуфтааст: «Дар бозори он ҷо аз баққол ва аттор ва пилакор ҳар чӣ фурӯшанд, бордони он аз худ бидиҳанд». Вобаста ба ҳаҷму миқдори бор бордон хурд ва калон мешавад. Бордонҳои нисбатан хурд бастае дар лаган, бӯхча, дастархон ва ғайра мебошанд, ки одатан онро ба маъракаҳо мебаранд. Борҳои ҳаҷман калонтарро дар сандуқ, ҷомадон, хум, кӯза, борҷомаву қуттиҳои картонию селофанӣ ҷой медиҳанд, то ки аз макон ба маконе бурдани онҳо осонтар шавад. 
		

## Эзоҳ

## Адабиёт
* 

Гурӯҳ:Ашёи рӯзгор
Бордо

**Бордо́** ( , , ) — шаҳр дар қисми ҷануби ғарбии Фаронса. Маркази маъмурии департаменти Жиронда. Дар соҳили рӯди Гаронна, 97 км дуртар аз халиҷи Бискай ҷойгир аст. Аҳолиаш 285,1 ҳазор нафар (2010, бо атрофаш 750 ҳазор нафар). Маркази муҳимми нақлиётӣ, бандарҳои калони баҳриаш Пойак ва Ле-Вердон-сюр-Мер (муомилоти бор дар 1 сол 10 млн т). Маркази роҳоҳан, аэропорти байналмилалӣ дорад.

## Таърих
Дар аҳди қадим дар ҷойи маҳалли зисти қавмҳои келтӣ (Бурдигала — Burdigala) ба вуҷуд омадааст. Баъди аз тарафи юнониҳо тасарруф гардидани Галия (асри 1 то м.) маркази музофоти юнонии Аквитания гардид. Аз асри 6 дар ҳайати давлати франкҳо ва солҳои 1153-54 зери мустамликаи шоҳони англис қарор дошт. Дар асри 16 яке аз марказҳои ҷангҳои динӣ ва дар асри 18 маркази бузургтарини тиҷоратии Фаронсаи Ҷанубӣ ба ҳисоб мерафт. Ҳангоми инқилоби Фаронса дар асри 18 такягоҳи жирондистҳо (аъзои ҳизби жирондӣ) буд. Бордо дар таърихи сиёсии Фаронса нақши муҳим бозидааст. Дар рафти ҷангҳои байни Фаронса ва ПРусия (1870), солҳои Ҷанги якуми ҷаҳонӣ (2 сентябр — 18 ноябри 1914) ва Ҷанги ҷаҳонии дувум (аз 14 июн то 2 июли 1940) қароргоҳи ҳукумат буд. 

## Саноат
Соҳаи асосии саноаташ — мошинасозӣ, аз ҷумла киштисозӣ, самолётсозӣ, коркарди нафт, хӯрокворӣ, кимиё, чӯбгарӣ ва филиззот. Бордо яке аз марказҳои муҳимми шаробпазӣ ва тиҷорати он дар мамлакат мебошад.

## Фарҳанг
Осори меъморӣ: калисои ҷомеи романӣ-готии Сент-Андре (асри 12-14), калисоҳои Сен-Сёрен, Сент-Круа, Сен-Мишел, калисои ҷомеи Андрейи Муқаддас (асри 11-16) ва ғ. Маҷмӯи шаҳрсозии бандари Луна намунаи олии давраи класситсизми ибтидоӣ буда, соли 2007 ин қисмати шаҳр ба Рӯйхатти Мероси умумиҷаҳонии ЮНЕСКО дар соҳаи маориф, илм ва маданият ворид карда шуд. Симои маънавии Бордо-ро асосан биноҳои сохти классикӣ ва маҷмӯи иморатҳои асрҳои 18-19 (Майдони Биржа, Майдони шоҳона, Театри Калон, Меҳмонхонаи баҳрӣ ва Биржа) зинат мебахшанд. Дар қатори иншооти асри 20 маҷмӯи биноҳои иқоматӣ дар Песак (1922-23), бинои донишгоҳ (1441) ва Академияи миллӣ қомат афрохтаанд. Дар Бордо осорхонаҳои саноеи нафиса, санъати ороиши амалӣ, осорхонаи мардумшиносӣ ва Осорхонаи таърихи Аквитания мавҷуд аст. Бордо маркази сайёҳии мамлакат мебошад.

## Эзоҳ

## Адабиёт
* 


Гурӯҳ:Шаҳрҳои Фаронса
Ан-Наср (бошгоҳи футбол)

**«Ан-Наср»** () — бошгоҳи футболи арабӣ, ки дар шаҳри Ар-Риёз – пойтахти Арабистони Саудӣ қарор дорад.

## Таърих

## Ҳайати ҳозира

## Эзоҳ

Портал:Футбол

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Арабистони Саудӣ

## Пайвандҳо
Ҳамроев

* Маҳмадӣ Ҳамроев - муаррихи тоҷик, доктори илмҳои таърих (1973), профессор (1976)
* Муҳаммадӣ Ҳамроев - доктори илми таърих (1973), профессор (1976), Ходими шоистаи илми Тоҷикистон (1994)
* Саид Ҳамроев — оҳангсоз (композитор), узви Иттифоқи композиторони СССР
* Ҷумъақул Ҳамроев - доктори илмҳои филология (2006), профессор (2011)
Наполи (бошгоҳи футбол)

**«На́поли»** (, ) — бошгоҳи ҳирфаии итолиёвӣ аз шаҳри Неапол, ки дар Силсилаи А баромад мекунад. Қаҳрамони феълии чемпионати Итолиё.

## Таърих

## Ҷоизаҳо
### Миллӣ
* 15px **[[Чемпионати футболи Итолиё|Чемпионати Итолиё]]:**
** 15px **Қаҳрамон (4):** 1986/87; 1989/90; 2022/23; 2024/25
** 15px **Ноиби қаҳрамон (8):** 1967/68; 1974/75; 1987/88; 1988/89; 2012/13; 2015/16; 2017/18; 2018/19
* 15px **[[Ҷоми футболи Итолиё|Ҷоми Итолиё]]**
** 15px **Ғолиб (6):** 1961/62; 1975/76; 1986/87; 2011/12; 2013/14, 2019/20
** 15px **Финалист (4):** 1971/72; 1977/78; 1988/89; 1996/97
* 15px **[[Суперҷоми футболи Итолиё|Суперҷоми Итолиё]]**
** 15px **Ғолиб (2):** 1990; 2014
** 15px **Финалист (3):** 2012; 2020; 2023

### Байналмилалӣ
* 15px **[[Лигаи Урупо УЕФА|Ҷоми УЕФА]]**
** 15px **Ғолиб:** 1988/89
* **[[Ҷоми Интертото]]**
** 15px  **Ғолиб:** 2008
* **[[Ҷоми Алп]]**
** 15px  **Ғолиб:** 1966
* **[[Ҷоми ингло-итолиёвӣ]]**
** 15px  **Ғолиб:** 1976

## Ҳайати ҳозира

## Гузаришҳо

## Эзоҳ

## Пайвандҳо
* Сомонаи расмии бошгоҳи футболи «Наполи»

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Итолиё
Фиорентина (бошгоҳи футбол)

**«Фиоренти́на»** (номи пурра — **Анҷумани бошгоҳи футболи «Фире́нтсе Фиоренти́на»**, ; ) — бошгоҳи ҳирфаии итолиёвӣ аз шаҳри Флоренсия, ки дар Силсилаи А ҳузур дорад.

## Таърих

## Варзишгоҳ

## Ҷоизаҳо
### Миллӣ
* 15px **[[Чемпионати футболи Итолиё|Чемпионати Итолиё]]:**
** 15px **Қаҳрамон (2):** 1956; 1969
** 15px **Ноиби қаҳрамон (5):** 1957; 1958; 1959; 1960; 1982
* 15px **[[Ҷоми футболи Итолиё|Ҷоми Итолиё]]**
** 15px **Ғолиб (6):** 1940; 1961; 1966; 1975; 1996; 2001
** 15px **Финалист (5):** 1958; 1960; 1999; 2014; 2023
* 15px **[[Суперҷоми футболи Итолиё|Суперҷоми Итолиё]]**
** 15px **Ғолиб:** 1996
** 15px **Финалист:** 2001
* 15px **[[Чемпионати футболи Итолиё|Чемпионати Итолиё, Силсилаи B]]:**
** 15px **Қаҳрамон (3):** 1931; 1939; 1994
* **[[Чемпионати футболи Итолиё|Чемпионати Итолиё, Силсилаи С2]]:**
** 15px **Қаҳрамон:** 2003

### Байналмилалӣ
*  **[[Лигаи Қаҳрамонҳои УЕФА|Ҷоми Қаҳрамонҳои Урупо]]**
** 15px **Финалист:** 1957
* 15px **[[Ҷоми УЕФА]] / [[Лигаи Урупо УЕФА]]**
** 15px **Финалист:** 1990
* **[[Ҷоми ҷомдорони УЕФА]]**
** 15px **Ғолиб**: 1961
** 15px **Финалист:** 1962
* 15px **[[Лигаи Конфронси УЕФА]]** 
** 15px **Финалист (2):** 2022/23; 2023/24
* **[[Ҷоми Митропа]]**
** 15px **Ғолиб:** 1966
* **[[Ҷоми ингло-итолиёвӣ]]**
** 15px **Финалист:** 1973
* **[[Ҷоми Алп]]**
** 15px **Финалист:** 1970

## Ҳайати ҳозира

## Гузаришҳо

## Эзоҳ

## Пайвандҳо
* Сомонаи расмии бошгоҳи футболи «Фиорентина»

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Итолиё
Монако (бошгоҳи футбол)

**Иттиҳодияи варзишии бошгоҳи футболи «Мона́ко»** (), ки одатан ҳамчун **«Мона́ко»** (; ) шинохта мешавад — яке аз бошгоҳҳои қадимӣ ва хориҷие мебошад, ки дар чемпионати кишвари дигар (Лига 1-и Фаронса) бозӣ мекунад.

## Таърих

## Варзишгоҳ

## Ҷоизаҳо
### Миллӣ
* 15px **[[Чемпионати футболи Фаронса|Лига 1]]**
** 15px **Қаҳрамон (8):** 1960/61, 1962/63, 1977/78, 1981/82, 1987/88, 1996/97, 1999/00, 2016/17
** 15px **Ноиби қаҳрамон (8):** 1963/64, 1983/84, 1990/91, 1991/92, 2002/03, 2013/14, 2017/18, 2023/24
** 15px **Мақоми сеюм (15):** 1955/56, 1957/58, 1984/85, 1988/89, 1989/90, 1992/93, 1995/96, 1997/98, 2003/04, 2004/05, 2014/15, 2015/16, 2020/21, 2021/22, 2024/25
* 15px **[[Чемпионати футболи Фаронса (Лига 2)|Лига 2]]**
** 15px **Қаҳрамон (3):** 1970/71, 1976/77, 2012/13
* 15px **[[Ҷоми футболи Фаронса|Ҷоми Фаронса]]**
** 15px **Ғолиб (5):** 1959/60, 1962/63, 1979/80, 1984/85, 1990/91
** 15px **Финалист (5):** 1973/74, 1983/84, 1988/89, 2009/10, 2020/21
* 17px **[[Суперҷоми футболи Фаронса|Суперҷоми Фаронса]]**
** 15px **Ғолиб (4):** 1961, 1985, 1997, 2000
* 15px **[[Ҷоми лигаи футболи Фаронса|Ҷоми лигаи Фаронса]]**
** 15px **Ғолиб:** 2003
** 15px **Финалист (3):** 2001, 2017, 2018
* **Ҷоми Шарл Драго**
** 15px **Ғолиб:** 1961

### Байналмилалӣ
*  **[[Лигаи Қаҳрамонҳои УЕФА]]**
** 15px **Финалист:** 2003/04
* 15px **[[Ҷоми ҷомдорони УЕФА]]**
** 15px **Финалист:** 1991/92
* **[[Ҷоми Алп]]**
** 15px **Ғолиб (3):** 1979, 1983, 1984
** 15px **Финалист:** 1985

## Ҳайати ҳозира

## Гузаришҳо

## Эзоҳ

## Пайвандҳо
* Сомонаи расмии бошгоҳи футболи «Монако»

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Монако
Гурӯҳ:Бошгоҳҳои футболи Фаронса
Бордо (бошгоҳи футбол)

**«Жиронде́н де Бордо́»** ё ин ки **«Бордо́»** (; ) — бошгоҳи футболӣ аз шаҳри Бордо. «Бордо» дар солҳои 1950, 1984, 1985, 1987, 1999 ва 2009 қаҳрамони Фаронса шудааст.

## Таърих

## Варзишгоҳ

## Ҷоизаҳо
### Миллӣ
* 15px **[[Чемпионати футболи Фаронса|Лига 1]]**
** 15px **Қаҳрамон (6):** 1949/50, 1983/84, 1984/85, 1986/87, 1998/99, 2008/09
** 15px **Ноиби қаҳрамон (9):** 1951/52, 1964/65, 1965/66, 1968/69, 1982/83, 1987/88, 1989/90, 2005/06, 2007/08
** 15px **Мақоми сеюм (4):** 1952/53, 1953/54, 1980/81, 1985/86
* 15px **[[Ҷоми футболи Фаронса|Ҷоми Фаронса]]**
** 15px **Ғолиб (4):** 1940/41, 1985/86, 1986/87, 2012/13
** 15px **Финалист (6):** 1942/43, 1951/52, 1954/55, 1963/64, 1967/68, 1968/69
* 15px **[[Ҷоми лигаи футболи Фаронса|Ҷоми лигаи Фаронса]]**
** 15px **Ғолиб (3):** 2001/02, 2006/07, 2008/09
** 15px **Финалист (3):** 1996/97, 1997/98, 2009/10
* 17px **[[Суперҷоми футболи Фаронса|Суперҷоми Фаронса]]**
** 15px **Ғолиб (3):** 1986, 2008, 2009

### Байналмилалӣ
* 15px **[[Лигаи Урупо УЕФА|Ҷоми УЕФА]]**
** 15px **Финалист:** 1995/96
* **[[Ҷоми Интертото]]**
** 15px **Ғолиб:** 1995
* **[[Ҷоми Алп]]**
** 15px **Ғолиб:** 1980
** 15px **Финалист:** 1972
* **[[Ҷоми Лотин]]**
** 15px **Финалист:** 1950

## Ҳайати ҳозира

## Гузаришҳо

## Эзоҳ

## Пайвандҳо
* Сомонаи расмии бошгоҳи футболи «Бордо»

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Фаронса
Борҷомӣ

**Борҷомӣ **( ) — шаҳр, маркази музофоти Боржомии Гурҷистон.

## Табиат
Дар бешазори дараи Борҷомии Қафқоз, дар баландии 800—1000 м аз с. б., дар водии рӯди Кура, ба самти ҷануб-ғарби шаҳри Тбилиси (Тифлис) воқеъ аст. Аҳолиаш 14 ҳазор нафар (2010). Иқлимаш муътадили субтропикӣ буда, зимистонаш нарми камбарф (ҳарорати миёнаи январ — 20С), тобистонаш салқин (ҳарорати миёнаи август — 200 С). Борҷомӣ асосан бо чашмаҳои маъданиаш, ки ошомиданию муолиҷавианд, машҳури ҷаҳон буда, аз ҷиҳати содироти он мавқеи асосиро соҳиб аст. Оби минералии Борҷомӣ дар саросари давлатҳои пасошӯравӣ маъмул мебошад. Дар Борҷомӣ осоишгоҳҳои иқлимӣ, табобатгоҳҳо (Сагвери, Семи, Ликани, Патара Семи), истироҳатгоҳҳои алоҳида (Аҳалдаба, Даба, Двири, Маҷартсхами, Мзета-Мзе, Тба, Тсинубани, Тсихиҷвари) мавҷуданд, ки дар онҳо бемориҳои меъдаву рӯда, ҷигару гурда, масонаву талхадон, дилу раг, силсилаи асаб ва роҳҳои нафас муолиҷа карда мешаванд. Борҷомӣ истгоҳи охирини р. о.-и камбари Боржоми — Бакуриани аст. 22 июни 2005 Гурҷистон Б.-ро яке аз довталабони баргузории Бозиҳои олимпии зимистонаи соли 2014 эълон намуд. Б. ягона шаҳрест, ки дар иҳотаи силсилакӯҳҳои паст ҷой гирифта, бешаҳои сӯзанбаргу паҳнбарг дорад. Дар Борҷомӣ зиёда аз 200 ёдгори таърихӣ, аз ҷумла қалъа, дайр ва калисо мавҷуданд. Дар байни онҳо Қасри шоҳони Рус — Романовҳо, ки дар асри 18 бунёд шудааст, мавқеи махсус дорад. Осорхонаи кишваршиносӣ, боғи шаҳрӣ, боғи миллӣ, мамнӯъгоҳҳо, театри миллӣ, з-дҳои шиша ва обҳои маъданӣ дорад.

## Эзоҳ

## Адабиёт
* 

Гурӯҳ:Шаҳрҳои Гурҷистон
Валерий Борзов

**Борзов Валерий Филиппович** () — варзишгари укройнӣ (варзиши сабук), Устоди хидматнишондодаи варзиши ИҶШС (1970). Қаҳрамони бисёркаратаи Иттиҳоди Шӯравӣ ва Аврупо (1969-77), қаҳрамони Бозиҳои олимпӣ (1972) дар давидан ба масофаи 100 ва 200 м. Рекордсмени ИҶШС ва Аврупо (1970-75). Президенти Кумитаи олимпии Украина (1997—1998). Аз соли 1998 раиси Кумитаи ҷавонон ва варзиши Радаи Олии Украина.

## Эзоҳ

## Адабиёт
*
Олег Борзунов

**Олег Борзунов** (зод. 1964, Хуҷанд) — варзишгар, велосипедрон, қаҳрамони велосипедронии Тоҷикистон, Иттиҳоди Шӯравӣ ва ҷаҳон миёни наврасон дар масофаи кӯтоҳ. Устоди варзиши дараҷаи байналмилалӣ.

Тамринро дар назди мураббии шинохтаи соҳа Олег Борзунов Стойка оғоз намудааст. Баъд чанд муддат таҳти сарпарастии Устоди фахрии варзиши Иттиҳоди Шӯравӣ З. Абдуҷамилов машқ карда, барои иштирок дар мусобиқаҳои ватанию ҷаҳонӣ тайёрӣ дидааст. Ғолиби чандин мусобиқаи байналмилалӣ. Аз соли 1981 дар шаҳри Тулаи Федератсияи Русия зиндагӣ мекунад.

## Эзоҳ

## Адабиёт
*
Бори шабакаи электроэнергетикӣ

**Бори шабакаи электроэнергетикӣ** — иқтидори электрикие, ки аз ҳосили ҷамъи иқтидори сарфкардаи ҳамаи қабулгарҳо (истеъмолкунандаҳо)-и энергияи электрикии ба шабакаҳои тақсимотии силсила (система) пайвастшуда ва иқтидори барои ҷуброни талафоти энергияи дар ҳамаи қисмҳои шабакаи электрикӣ (трансформаторҳо, табдилдеҳҳо, хатҳои интиқоли қувваи барқ ва ғ.) сарфшаванда иборат аст.

Дар шабака вобаста ба вақт тағйир ёфтани иқтидори истеъмолкунанда ё қувваи ҷараёнро графики бор меноманд. Он ҷузъӣ (барои истеъмолкунандаҳои алоҳида) ва гурӯҳӣ (барои гурӯҳи истеъмолкунандаҳо) мешавад. Бори шабакаи электроэнергетикие, ки аз рӯйи иқтидори истеъмолкунанда муайян карда мешавад, бузургиҳои тасодуфӣ буда, бо баъзе эҳтимолиятҳо ба қиматҳои гуногун соҳиб мегарданд. Истеъмолкунандаҳои энергия, одатан, на ҳамеша дар як вақт ва на ҳамеша бо иқтидори пурра кор мекунанд, аз ин сабаб бори шабакаи электроэнергетикӣ ҳамеша аз ҳосили ҷамъи иқтидорҳои ҷузъии истеъмолкунандаҳо кам мебошад. Нисбати иқтидори истифодашудаи зиёдтарин бар иқтидори иловашударо зариби ҳамзамонӣ, нисбати бори бештарини гурӯҳи додашудаи истеъмолкунандаҳо ва иқтидори муқарраршудаи онҳоро зариби талабот меноманд. Бори шабакаи электроэнергетикиро бо миқдори миёнаи бор (нисбат ба миқдори энергияи дар ягон фосилаи вақт ҳосил ё истифодашуда бар давомоти ин фосилаи вақт) ва миёнаи квадратии бори шабакаи электроэнергетикӣ (дар шабонарӯз, моҳ, семоҳа, сол) муайян мекунанд.

## Эзоҳ

## Адабиёт
* 

Гурӯҳ:Физика
Борис Годунов

**Бори́с Фёдорович Годуно́в** () — шоҳи рус аз соли 1598. Писари боярин Фёдори I Иванович.

## Зиндагинома
Ӯро ҷамъомади умумидавлатӣ шоҳ интихоб карда буд. Яке аз заминдорони калон. Бо ташаббуси ӯ барӯйхатгирии замин (1580-90) анҷом дода шуд. Баъди муборизаҳои шадиди дарборӣ ҳукмрони мутлақи давлатӣ гардид. Соли 1597 ҳуқуқи харида озод кардани деҳқонони ғуломшударо бекор намуд. Соли 1589 калисои православии рус усули идораи калисо бо сардории патриархро таъсис дод. Дар натиҷаи ҷанги русҳову шведҳо, ки бо сулҳ (1595) анҷомид, Русия як миқдор заминҳои дар ҷанги Ливон аздастдодаи худро бозпас гирифт. Дар ибтидои асри 17 ҳукумати Борис Годунов бо Англия, Ҳолландия, Эрон муносибатҳои бозаргониро барқарор намуд. Ба кишваркушоӣ ва рушди Сибир аҳаммият медод, дар бахши ҷанубу ғарби Русия шаҳрҳои нави Воронеж ва Белгород сохта шуданд. Дар ҳамин давра сохтани қалъаҳои сангӣ дар шаҳрҳои гуногуни Русия шурӯъ гардид. Зимни сиёсати пешгирифтаи Борис Годунов ҳукумати ӯ устувор гардида, дар айни замон нақшу таъсири бюрократия меафзуд, мақоми ашрофу дворянҳо мустаҳкам мешуд. Бисёр ташаббусҳои Борис Годуновро гуруснагии соли 1601-03 барбод дод. Гуруснагии оммавӣ зиддиятҳои синфиро тезутунд намуда, боиси ҷанги деҳқонон гардид. Ҳукумати Борис Годунов бо вуҷуди тағйири сиёсати дохилии худ нобасомониҳои бавуҷудомадаро бартараф карда натавонист. Дар айни мубориза бо Дмитрийи I-и дурӯғин ва даст доштан дар қатли писари Иван IV Грозний Борис Годунов бемаҳал фавтид.

## Эзоҳ

## Адабиёт
*
ҶДММ «Соро Компания»

**[[Ҷамъияти дорои масъулияти маҳдуд|ҶДММ]] «Соро  Компания»**  () соли 2013 бо қарори муассиси ширкат - Давлатов Баҳриддин Ҷумъаевич дар асоси Кодекси граждании Ҷумҳурии Тоҷикистон, Қонуни Ҷумҳурии Тоҷикистон «Дар бораи ҷамъияти дорои масъулияти маҳдуд» ва дигар санадҳои меъёрии ҳуқуқие, ки фаъолияти субъектҳои соҳибкориро танзим мекунанд, таъсис ёфтааст.

## Шабакаи нуқтаҳои фурӯши сӯзишворӣ «Soro oil»
Ширкати мазкур дар саросари Тоҷикистон 30 нуқтаи фурӯши сӯзишворӣ маъруф бо номи «Soro oil» дорад, аз ҷумла:

* Дар шаҳри Душанбе — 12 НФС
* Дар шаҳри Ҳисор — 3 НФС
* Дар шаҳри Ваҳдат — 3 НФС
* Дар шаҳри Турсунзода — 2 НФС
* Дар ноҳияи Рудакӣ — 6 НФС
* Дар ноҳияи Шаҳринав — 1 НФС
* Дар ноҳияи Ёвон — 1 НФС
* Дар ноҳияи Балҷувон — 1 НФС
* Дар ноҳияи Хуросон — 1 НФС

## «Соро Компания» ва варзиш
Соли 2013 ширкати «Соро Компания» як клуби футболи хурдро бо ҳамин ном таъсис дод. Имрӯз бошгоҳи «Соро компания» серҷоизатарин даста дар Тоҷикистон ба ҳисоб меравад. Ин тим 4 карат қаҳрамони Тоҷикистон оид ба футзал, барандаи се Суперҷоми Тоҷикистон ва дорандаи  се  Ҷоми Тоҷикистон мебошад.

## Пайвандҳо
* ҶДММ «Соро Компания» дар феҳристи фармоишгарони давлатӣ ворид карда шудааст — *Феҳристи иштирокчиёни беэътимоди хариди давлатӣ*

* В Таджикистане усилили проверки всех заправок — *"Азия-Плюс", май 2023*

* Компания «Умед-88» выставила на продажу все свои АЗС — *"Ozodi", 2018*

* Игроки сборной Таджикистана по футзалу были финансово награждены от «Соро компании» — *"YouTube", 2022*
Мурғи ишқ

мини|Мурғи ишқ
**Мурғи ишқ** (номи роиҷ дар Эрон), ё **тӯтии нағмаҳхони мавҷдор** (номи илмӣ : Melopsittacus undulatus) кучактарин гӯна аз хониводаи тӯтӣсонон мебошаду донахор (тухмхӯр) аз хонивода порокит (дароз дум) бӯдау бӯмӣ Австралияаст. Ин паранда дорои парҳои думии нисбатан баландӣаст ва дар табиат ба рангҳои сабзу зард бо рагаҳои (рахҳои) сиёҳ дар нуқоти мухталифӣ аз бадан дида мешавад. Ин паранда пас аз сагу гурба, маҳбӯбтарин ҳайвони хонагӣ дар дунёст. Мурғи ишқҳо дар асорат ба рангҳои обӣ, сифед, хокистарӣ, сабз, бунафш, зарду таркибӣ аз инҳо низ қобили мушоҳида ҳастанд . Мутолиъоти таборзоӣ (Филўжнтик) нишон медиҳанд ки ин паранда, иртиботи такомулӣ (эволютсионии) бисёр наздикӣ бо шаҳдтутӣтаборону тутӣони анҷирхор доранд. Мурғи ишқҳо бисёр боҳуш ҳастанду тавонои  ёдгирифтани корҳои мухталифи ҳамонанди тақлиди садоро доранд.

## Эзоҳ
Ҳэррӣ Поттер ва Санги Ҷоду (филм)

***"Ҳэррӣ Поттер ва санги ҷоду"*** як филми афсонавии соли 2001 аст, ки аз ҷониби коргардон Крис Коламбас ва продюсер Дэвид Ҳейман омода шудааст. Сенаристи филм Стив Кловз достонро бар асоси 1997 романи ҳамноми нависанда Ҷ.К.Роулинг таҳия кардааст. Ин филми аввалин дар силсилаи филмҳои Ҳэррӣ Поттер ба шумор меравад. Дар нақшҳои асосӣ Дэниел Рэдклифф ҳамчун Гарри Поттер, Раперт Гринт ҳамчун Рон Уизлӣ ва Эмма Уотсон ҳамчун Ҳермайна Гренҷер бозӣ мекунанд. Филм соли хониши аввали Ҳэррӣ ва дӯстонашро дар Мактаби Сеҳру Ҷодугарии Ҳогвартс қисса менамояд, пас аз маълум гаштани машҳурияти ӯ ҳамчун ҷодугари бузург. Ҳамин тариқ таълими сеҳру ҷоду барои ӯ расман оғоз мегардад.

Киностудияи Warner Bros. Pictures соли 1999 ҳуқуқи филмиро ба китоб ба маблағи 1 миллион фунт стерлинг (1,65 миллион доллар) хародирӣ намудааст. Истеҳсоли филм дар Британияи Кабир дар соли 2000 оғоз меёбад ва Коламбас аз байни рӯйхати кӯтоҳи коргардонҳо ба мисли Стивен Спилберг ва Роб Райнер коргардони филм интихоб карда мешавад. Муаллифи китобҳо Роулинг исрор мекунад, ки тамоми ҳайати ҳунарпешагон бритониёӣ ва ирландӣ бошанд ва се нақшҳои асосӣ дар моҳи августи соли 2000 пас аз даъватҳои кастинги кушод интихоб шуданд. Наворбардорӣ дар Киностудияи Ливзден ва биноҳои таърихии саросари Британияи Кабир аз сентябри соли 2000 то марти 2001 сурат мегирад.

## Таркиби филм
Шаби торик, Албус Дамблдор ва Минерва МакГонагалл профессорони Мактаби Сеҳру Ҷодугарии Ҳогвартс ҳамроҳ бо посбон Рубеус Ҳагрид, Ҳэррӣ Поттер як ҷодугари навзоди ятиммондаро ба зери дари хонаи ягона хешу табори зиндаи писарбача, амма ва ҳамсари ӯ, маглҳо, Петуния ва Вернон Дурсли мегузоранд.

## Нақшҳо

## Истеҳсоли филм

### Марҳилаи инкишоф

### Кастинг

### Наворбардорӣ

### Мусиқӣ

## Фарқиятҳо аз китоб

## Паҳнкунӣ

### Маркетинг

### Намоиш

### Баромад ба DVD ва VHS

## Таасурот

### Ҷамъоварии даромад

### Баҳои мунаққидон

### Ҷоизаҳо

## Иқтибосҳо

## Пайвандҳои беруна

* 
* 
* Harry Potter and the Philosopher's Stone at the BFI's Screenonline
* 
Гурӯҳ:Филмҳои Warner Bros.
Зафар Мирзоён

**Зафар Мирзоён** (*Зафар Мирзоев*, зод. 5 майи 1945,ноҳияи Ховалинг — 7 июни 2023, Тоҷикистон) — , публисист ва шоҳномапажӯҳи тоҷик.

## Зиндагинома
Донишомӯхтаи мактаби миёнаи № 1 ноҳияи Ховалинг (1962), донишкадаи шарқшиносӣ (1972) ва иқтисоди Донишгоҳи миллии Тоҷикистон (1994).

## Корнома
Ассистенти кафедраи форсии донишкадаи шарқшиносии Донишгоҳи миллии Тоҷикистон (1972—1973), мутарҷим дар Афғонистон дар коргоҳҳои ҳамкориҳои техникии ИҶШС (1970—1971, 1989—1986), мудири шуъбаи идеологии кумитаи ҳизбии ноҳияи Ховалинг (1986—1991), мудири ширкати «Митра» (1991—2003), роҳбари дастгоҳи раиси шаҳри Кӯлоб (2003—2007).

Ӯ беш аз 10 сол дар шаҳри Кӯлоб маҳфили «Шоҳномахонӣ»-ро сарварӣ кардааст. Ҳамзамон солҳои 2010—2015 дар кафедраи журналистикаи Донишгоҳи давлатии Кӯлоб барои донишҷӯён дар мавзуъҳои «Баёни андеша бо забони тоҷикӣ», «Усули нақднигорӣ дар журналистикаи муосир» дарс гуфтааст.

## Таълифот
Зафар Мирзоён дар расонаҳои хабарии Тоҷикистон ва Эрон беш аз 500 мақолаи илмиву публитсистӣ ба интишор расонидааст. Андешаҳои ӯ то ҳол дар 3 китоб бо унвонҳои «Ҷашни Наврӯз — омили худогоҳии миллии тоҷикон» (Душанбе, 2013), «Ниёиши некон ва покон» (Душанбе, 2014) ва «Худовандагори сухани порсӣ» (Душанбе, 2015) ба табъ расонидааст. Ӯ ҳамчунин раиси бахши минтақаи Кӯлоби Анҷумани тоҷикон ва форсизабонони ҷаҳон «Пайванд» буд.

## Даргузашт
Зафар Мирзоён шаби 7 июни 2023 дар 78-солагӣ аз дарди медаву рӯда даргузашт.

## Эзоҳ

Гурӯҳ:Зодагони ноҳияи Ховалинг
Фазл Аҳмад Найнавоз

**Фазл Аҳмади Закариё** () машҳур ба **Найнавоз** (; ) — овозхон, , оҳангсоз ва мусиқидони аҳли Афғонистон. Вай холиқи мондагортарин осори мусиқии Афғонистон аст.

## Зиндагинома
Найнавоз дар соли 1935 дар маҳаллаи Якатути Кобул ба дунё омад. Вай писар Файзмуҳаммадхони Закариё вазири маориф ва вазири хориҷаи даврон шоҳӣ буд. Баъд аз итмоми таҳсил дар донишкадаи ҳуқуқи Донишгоҳи Кобул ба ҳайси корманд дар Визорати умури хориҷа ифои вазифа мекард. Пас аз он дар соли 1974 ба истихдоми Визорати иттилоот даромад.

## Хонавода
Найнавоз як писар ба номи Амирхусрав ва як духтар ба номи Саҳар дорад, ки дар соли 1985 бо Эҳсони Амон овозхони аҳли Афғонистон издивоҷ кардааст.

## Оҳангсозӣ
Найнавоз оҳангҳои мондагоре барои ҳунармандони машҳур Афғонистон мисли Аҳмад Зоҳир, Абдурраҳим Сорбон, Маҳваш, Ҳасиб Дилнавоз ва дигарон сохта, ки то ҳол пуршунвандатарин оҳангҳои Афғонистони мебошанд. Метавон гуфт, ки шуҳрат ҷаҳонии ин ҳунармандон мадюни истеъдоди беназири Найнавоз аст.

## Осори мондагор
Аз оҳангҳои сохтаи Найнавоз:
* Ман Найнавозам
* Борон шавам
* Бишинав аз най
* Хуршеди ман куҷоӣ
* Соқиё маро дарёб

## Шогирдон
Устод Найнавоз шогирдоне чун Ғуломсахӣ Ҳасиб машҳур ба Дилнавоз, Акбар Ромиш, Аҳмад Валӣ, Ҳангома, Салмо Ҷаҳонӣ, Симо Тарона ва ғайра дошта, ки ҳаркадом ба навбати худ шуҳрати фаровоне касб кардаанд.
 
## Даргузашт
Найнавоз баъд аз кудетои 7 саври 1357 ва ҳоким шудани режими вобаста ба русҳо, вай ба Созмони раҳоии Афғонистон пайваст ва дар қиёми Болоҳисори Кобл дар 14 асади 1358 ширкат ҷуст. Найнавоз аз ҷумлаи садҳо равшанфикри озодихоҳи Афғонистон буд, ки ба василаи давлати вақт дастгир ва нопадид шуданд. Ба эҳтимоли қави дар зиндони Пулчархӣ дар каноир ҳазорон муборизи дигар тирборон гардидааст.

## Эзоҳ
Ал-Ҳилол (бошгоҳи футбол)

**«Ал-Ҳилол»** () — пурифтихортарин бошгоҳи футболи арабӣ, ки дар шаҳри Ар-Риёз – пойтахти Арабистони Саудӣ қарор дорад.

## Таърих

## Ҳайати ҳозира

## Эзоҳ

Портал:Футбол

Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Арабистони Саудӣ

## Пайвандҳо
Борӣ

**Борӣ**, **ал-Борӣ** ( — созанда, офаринанда ва офаридгор) — яке аз номҳои Худованд.

Вожаи Борӣ дар Қуръон се бор (ду бор дар сураи Бақара, ояти 54 ва як бор дар сураи Ҳашр, ояти 24) ва дар суннати набавӣ дар ҳадиси асмоуллоҳ омадааст. Ихтилофи назари муфассирон дар маънои он аз ирҷои калима ба яке аз ду решаи масдари баро بَرَي (ноқиси йоӣ) ва бараа بَرَءَ (маҳмузу-л-лом) маншаъ гирифтааст, ки аввалӣ дар Қуръон ба маънои офаридан ва аз адам (нестӣ) ба вуҷуд овардан ва дуввумӣ ба маънои сохтан ба кор рафтааст. Баъзе муфассирон дар маънои онҳо чандон фарқ нагузошта, ҳар ду калимаро ба маънои муштараки офаридан донистаанд. Калимаи барийя البَرِيَّة)7 Қуръон: 98:6,7) аз назари баъзе муфассирон асли йоӣ дониста шуда, ба маънои офарида ва махлуқ ва калимаи набраа (نَبْرَأَها) дар ояти 22 сураи Ҳадид маҳмузу-л-лом ба маънои сохтан — ба вуҷуд овардан ва шакли ҳастӣ бахшидан аст, ки дар ин сурат ба маънои фотир аст, на ба маънои холиқ. Калимаҳои ҳамрешае бо Борӣ бароат (بَرَاءَة) ва барӣ (بَريء) ба маънои пок ва барӣ будан низ дар Қуръон (9: 1; 6: 19, 78; 8:48; 9:3; 10:41; 11: 35, 54; 26:216; 59:16) ба кор рафтааст, ки ба маънои Борӣ дахле надоранд. Борӣ ба маънои аввал — офаранда тобиши дигаре аз калимаи холиқ (офаридгор) — номи дигари Худованд буда, дар ояти 24 сураи Ҳашр (Ӯст Худои офаридгор) бавуҷудоранда (ва) суратбахш ва ба маънои дуюм: (Ӯст Худои офаридгор) созанда (ва) суратбахш тафсир мешавад.

## Эзоҳ

## Адабиёт
* 

Гурӯҳ:Номҳои некӯи Худованд
Уле-Эйнар Бёрндален

**У́ле-Эйнар Бёрнда́лен**(; ) — варзишгари норвегӣ (биатлон, лижаронӣ). Қаҳрамони Бозиҳои олимпӣ дар спринт ва эстафетаи дастаӣ (1998). Уле-Эйнар Бёрндален ягона биатлонист, ки дар ҳамаи бахшҳои ин намуди варзиш (спринт, мусобиқаи инфиродӣ, мусобиқаи пайгир, эстафета) дар Бозиҳои олимпии соли 2002 ғолиб омадааст. Дорандаи медали тилои қаҳрамонии ҷаҳон дар спринт (2003, 2005, 2007), пойгаи умумӣ (2003, 2005), мусобиқаи пайгир (2005, 2007), эстафета (2005) ва мусобиқаи дастаӣ (1998). Ғолиб ва ҷоизадори бисёркаратаи Ҷоми ҷаҳон (1998, 2003, 2005 ва 2006).
## Эзоҳ

## Адабиёт
*
Борнит

**Борни́т** — минерал, сулфиди мис ва оҳан (Cu5FeS4). Ба ифтихори минералшиноси чех Игнас Борн номгузорӣ шудааст.

Ду модификатсияи полиморфӣ: баландаҳарорат (аз 228°С баланд) — силсилаи булӯрбандиаш кубӣ-гексаоктаэдрӣ ва пастҳарорат (аз 228°С паст) — силсилаи булӯрбандиаш тетрагоналӣ-скаленоэдрӣ дорад. Бештар дар шакли ҷинсҳои зичи донадор ва зарраҳо вомехӯрад. Рангаш тираи сурхтоб. Ҷилояш филиззӣ, сахтиаш 3 — 3,5, зичиаш 4900 −5300 кг/м3. Дар кислотаи нитрат (HNO3) ҳал мешавад. Таркиби кимиёиаш доимӣ нест. Аз рӯйи формулаи кимиёӣ бояд чунин бошад: Cu — 63,3 %, Fe — 11,2 %, S — 25,5 %. Аммо таркиби борнит дар ҳудудҳои калон тағйир меёбад, зеро таркибаш маҳлули сахти халкоперит ва халкозин дошта метавонад. Дар рагҳои ҳидротермалӣ ҳамроҳи халкозин, галенит, офалерит, пирит дучор меояд. Дар натиҷаи оксидшавӣ аз борнит минералҳои малахит, азурит, куприт ва ғ. ҳосил мешаванд. Дар табиат ба миқдори нисбатан кам мавҷуд буда, маъдани муҳимми мис аст. Борнит дар конҳои Русия, Қазоқистон, ИМА, Словения, Полша ва Намибия дучор мешавад.

## Эзоҳ

## Адабиёт
* 

Гурӯҳ:Минераҳои мис
Гурӯҳ:Минераҳои оҳан
Гурӯҳ:Суьфидҳо (минераҳо)
Гурӯҳ:Минераҳои по алфавиту
Гурӯҳ:Сулфидҳои оҳан
Гурӯҳ:Сулфидҳои мис
Ҷамшед Валиев

**Ҷамшед Абдурасулович Валиев ** (тав. 07.06.1993, д. Нури Шарқ, ҷамоати Истиқлол, н. Фархор, вил. Хатлон) — филолог, омӯзгор, номзади илмҳои филология (2023)
## Зиндагинома
Ҷамшед Валиев солҳои 2011-2015 дар факултети филологияи тоҷики ДДОТ ба номи С. Айнӣ таҳсил намуда, онро бо дипломи аъло хатм кардааст. Солҳои 2015-2017 магистратураи донишгоҳи мазкурро хатм карда, аз соли 2016 то соли 2017 ба сифати мудири кабинети фаннии факултети таҳсилоти ибтидоии ДДОТ ба номи С. Айнӣ.  Аз соли 2017 ба ин сӯ котиб-коргузори маҷаллаи «Муҳаққиқ» ва аз соли 2020 ба ҳайси муовини декан оид ба корҳои тарбиявии факултети филологияи тоҷики ДДОТ ба номи С. Айнӣ фаъолият дорад. 
## Фаъолияти илмӣ
Ҷамшед Валиев солҳои 2017-2020 докторанти PhD-и шуъбаи рӯзонаи кафедраи назария ва амалияи забоншиносӣ ва ассистенти кафедраи номбурда фаъолият намудааст. Дар мавзуи “Роҳҳои калимасозии исм дар осори Абдулҳамид Самад» пажуҳиши илмӣ анҷом додааст ва соли 2023 рисолаи номзадӣ дифоъ намудааст. Муаллифи беш аз 20 мақолаи илмӣ аст. 
## Осор
* Исмҳои мураккаби тобеъ дар осори Абдулҳамид Самад// Паёми Донишгоҳи омӯзгорӣ. Д., 2018, №1 (73), с.117-120; 
* Некоторые лексические особенности эпоса «Гургули» // Вестник педагогического университета. Д., 2018, №1 (73), с.86-91(ҳаммуаллиф); 
* Пасвандҳои исмсоз дар насри бадеии Абдулҳамид Самад // Паёми Донишгоҳи омӯзгорӣ. Д., 2019, №4 (81), с.92-96; 
* Хусусиятҳои морфологии вожаҳои мақолаи «Фардои мактабу маориф»-и Урун Кӯҳзод // Паёми Донишгоҳи омӯзгорӣ. Д., 2020, №1 (84), с.59-62; 
* Бедории фикр, ибтидои эҷодиёт ва фаъолияти педагогии Айнӣ//Маҷмуаи мақолот (Маводи ҳамоиши илмии байналмилалии «Устод Садриддин Айнӣ поягузори адабиёти реалистии халқҳои Осиёи Марказӣ»). Д., 16-17 апрели соли 2018, с.467-471; 
* Асарҳои насрии Садриддин Айнӣ ва ибтидои насри реалистии тоҷик//Маҷмаи мақолот (Маводи ҳамоиши илмии байналмилалии «Устод Садриддин Айнӣ поягузори адабиёти реалистии халқҳои Осиёи Марказӣ»). Д., 16-17 апрели 2018, с.246-254; 
* Баъзе масъалаҳои калимасозӣ аз нигоҳи профессор Шарофиддини Рустам//маводи Конференсияи ҷумҳуриявӣ таҳти унвони «Масъалаҳои мубрами забоншиносии миллӣ» бахшида ба 90-солагии Шарофиддин Рустамов 5.05. 2021. Д., 2021, с.167-175.
## Пайвандҳо
Энсиклопедияи Донишгоҳи давлатии омӯзгории Тоҷикистон ба номи С. Айнӣ
## Эзоҳ

Гурӯҳ:Забоншиносони Тоҷикистон
Гурӯҳ:Омӯзгорон аз рӯи алифбо
Гурӯҳ:Номзадҳои улуми филология
Гурӯҳ:Омӯзгорони Тоҷикистон
Гурӯҳ:Олимони Донишгоҳи давлатии омӯзгории Тоҷикистон ба номи Садриддин Айнӣ
Эмомалӣ Буризода

**Эмомалӣ Бозор Буризода** (тав. 26.03.1968, н. Рӯдакӣ) — ҳуқуқшинос, номзади илмҳои ҳуқуқшиносӣ (1998), доктори илмҳои ҳуқуқшиносӣ (2009), профессор (2018). 

## Зиндагинома
Эмомалӣ Бозор Буризода солҳои 1988-1993 таҳсилро дар шуъбаи ҳуқуқи факултаи таърихи Донишгоҳи давлатии омӯзгории Тоҷикистон ба номи С. Айнӣ давом дода, онро соли 1993 бо дипломи аъло хатм намудааст. Аз соли 1993 ба сифати ходими хурди илмии шуъбаи давлат ва ҳуқуқи Институти фалсафа ва ҳуқуқи Академияи илмҳои Ҷумҳурии Тоҷикистон, солҳои 1993-1996 аспиранти ҳамин шуъба, аз моҳи марти соли 1998 ҳамчун ходими калони илмӣ ва аз декабри соли 1998 ҳамчун мудири шуъбаи давлат ва ҳуқуқ то соли 2006 кор карда, баъдан то моҳи апрели 2011 ба сифати муовини директори Институти навтаъсиси давлат ва ҳуқуқи Академияи миллии илмҳои Тоҷикистон, ҳамзамон мудири шуъбаи таърихи давлат ва ҳуқуқи Институт шуда кор кардааст. Аз моҳи апрели соли 2011 инҷониб ба сифати мудири шуъбаи таърихи давлат ва ҳуқуқи Институти фалсафа, сиёсатшиносӣ ва ҳуқуқи ба номи А. Баҳоваддинови Академияи миллии илмҳои Тоҷикистон фаъолият дорад. Аз соли 1998 ба ин сӯ ба ҳайси омӯзгор, дотсент ва профессори кафедраи ҳуқуқи Донишгоҳи давлатии омӯзгории Тоҷикистон ба номи С. Айнӣ иҷрои вазифа дорад.
## Фаъолияти илмӣ
Дар мавзуи «Ташаккул ва рушди ниҳодҳои давлатдорӣ дар Тоҷикистони тошуравӣ» рисолаи докторӣ дифоъ намудааст (2009). 
## Осор
* Действие мусульманского права в дореволюционном Таджикистане (VIII – начало XX вв.). Д., 1999;
* Таърихи давлат ва ҳуқуқи Тоҷикистон. Қисми 1. Д.,(2000. 114 с.);
* Таърихи афкорӣ сиёсӣ ва ҳуқуқӣ. Д., 2002; 
* Масоили умумии назарияи ҳуқуқ ва давлат. Д., 2003; 
* Некоторые проблемы правового статуса должностних лиц и правових институтов дореволюционного Таджикистана. Д., 2005; 
* Методические рекомендации и программа дисцыплины «История политических и правових учений» для студентов юрид. факультета РТСУ. Д., 2005; 
* Таърихи давлат ва ҳуқуқи Тоҷикистон. Қисми аввал. Д., 2007; 
* История государства и права. Т. 1, часть 1-2. Д., 2007;
* Таърихи давлат ва ҳуқуқи Тоҷикистон барои донишҷӯёни факултаи ҳуқуқшиносӣ.Д.,2008;  
* Становление и развитие институтов государственности на территории Таджикистана (досоветский период). Д., 2008;  
* Судебние институтигосударственности. Д., 2010; 
* Таърихи давлат ва ҳукуқи Тоҷикистон. Қисми аввал. Д.,2020. 

## Пайвандҳо
Энсиклопедияи Донишгоҳи давлатии омӯзгории Тоҷикистон ба номи С. Айнӣ
## Эзоҳ

Гурӯҳ:Ҳуқуқшиносони Тоҷикистон
Гурӯҳ:Докторони улуми ҳуқуқшиносӣ
Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон 
Гурӯҳ:Олимони Донишгоҳи давлатии омӯзгории Тоҷикистон ба номи Садриддин Айнӣ
Гурӯҳ:Олимони Фарҳангистони улуми Тоҷикистон
Гурӯҳ:Ҳуқуқшиносон аз рӯи алифбо
Мутадорик

**Мутадорик** ( — дарёфтан, дарак додан, пайвастан) — номи яке аз бахрҳои аслии (солими) арӯз.

Ин баҳрро барои он мутадорик меноманд, ки рукнҳои ватад ва сабаби онро баъдтар ёфта, ба аркони дигар ҳамроҳ намуданд. Мутадорикро Абулҳасан Ахфаши Балхӣ (вафот 830/33) ихтироъ намуд. Мутадорик дар байни арӯзиён бо номҳои ракзулхайр (суръатнок) ва савтунноқус (садои зангӯла), ғариб низ дучор мешавад. Рукни аслии мутадорик фоъилун (—V—) аст. Дар натиҷаи каму зиёд гардидани ҳиҷову ҳарфҳо ё дигар шудани мавқеи ҳикоҳои дарозу кӯтоҳ таркиби он тағйир ёфта, панҷ зиҳоф ба вуҷуд меояд (махбун — фоъилун; мақтӯъ—фаълун; Махбуни мақтӯъ—фаъал; маҳфуз—фаъ; музол—фоъ). Аз омезиши рукни аслӣ—фоъилун ва зиҳофҳои он зиёда аз шаш навъи баҳри мутадорик дар шаклҳои мусамман, мусаддас ва дар эҷоди шифоҳии мардум, дар шакли мураббаъ сохта мешавад.

## Мисолҳо барои мутадорик

Мутадорики мусаммани солим:

Мутадорики мусаммани махбун:

Мутадорики мусаммани мақтӯъ:

Мутадорики мусаммани махбуни мақтӯъ:

## Эзоҳ

## Адабиёт
* 

Гурӯҳ:Арӯз
Алиҷон Ваҳобов

**Алиҷон Аҳтамович Ваҳобов ** (тав. 17.09.1972, ш. Душанбе) — омӯзгор, муаллими фанни биология, дар Донишгоҳи давлатии омӯзгории Тоҷикистон ба номи С. Айнӣ  
## Зиндагинома
Алиҷон Аҳтамович Ваҳобов солҳои 1990–1995 дар шуъбаи география-биологияи факултети географияи Донишгоҳи давлатии омӯзгории Тоҷикистон ба номи С. Айнӣ таҳсил намудааст. Ассистенти кафедраи биологияи умумӣ (1995-1998), мудири кафедраи биологияи умуми ва методикаи таълими биология (2010- 2011), мудири кафедраи анатомия ва физиология (2010- 2018) ва дотсенти кафедраи анатомия ва физиология. Солҳои 1998–2001 дар аспирантураи донишгоҳи омӯзгорӣ таҳсил намудааст. Мудири кафедраи биологияи умумӣ ва методикаи таълими биология (2010-2011). Мудири кафедраи анатомия ва физиология (2010- 2015) дар айни замон дотсенти кафедраи анатомия ва физиологияи Донишгоҳи давлатии омӯзгории Тоҷикистон ба номи С. Айнӣ. Муаллифи 8 дастури таълимию методӣ, мақолаҳои илмӣ - тадқиқотӣ ва фишурдаи корҳои илмӣ дар конфоронсҳои илмии ҷумҳуриявӣ ва хориҷӣ мебошад. 
## Осор
* Аҷоиботи биология. Д., 2010; 
* Истифодабарии бозиҳои дидактикӣ дар таълимӣ биология. Д., 2011; 
* Методические указания для виполнения лабораторних занятий по возрастной физиологии и школьной гигиене. Д., 2013; 
* Дастурамал барои гузаронидани машѓулиятҳои лабораторӣ аз фанни физиологияи синну солӣ ва гигиенаи мактабӣ. Д., 2014; 
* Асосҳои дидактикии тайёрии касбии омӯзгорони оянда зимни истифодабарии бозиҳои дидактикӣ дар шароити низоми кредитии таҳсилот (дастури методӣ). Д., 2020.
## Пайвандҳо
Энсиклопедияи Донишгоҳи давлатии омӯзгории Тоҷикистон ба номи С. Айнӣ
 
Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон
Гурӯҳ:Олимони Донишгоҳи давлатии омӯзгории Тоҷикистон ба номи Садриддин Айнӣ
Бӯмодарони сарахсӣ

**Бӯмодарони сарахсӣ** ) — гунае гиёҳи бисёрсола аз сардаи бӯмодарон.

## Эзоҳ
Боруссия Дортмунд

**«Бору́ссия»** () — бошгоҳи футболи олмонӣ, ки дар шаҳри Дортмунд қарор дорад ва дар Бундеслигаи Олмон бозӣ мекунад. Дар тӯли фаъолият бошгоҳи «Боруссия» Дортмунд 19 ҷоизаи миллӣ: 8 – қаҳрамони Бундеслига, 5 – Ҷоми Олмон, 6 – Суперҷоми Олмонро соҳиб шудааст.

## Таърих

## Ҳайати ҳозира

## Эзоҳ

Портал:Футбол
Гурӯҳ:Бошгоҳҳои футболӣ
Гурӯҳ:Бошгоҳҳои футбол аз рӯи алифбо
Гурӯҳ:Бошгоҳҳои футболи Олмон

## Пайвандҳо
* Сомонаи расмӣ